xitoy Rossiyaga qarshi sanktsiyalarga qo'shiladimi?

xitoy Rossiyaga qarshi bir tomonlama sanktsiyalar joriy etilishini ma'qullamaydi va ularga qo'shilishni rejalashtirmayapti. Bu haqda “Kommersant'” xabar berdi.
Keltirilishicha, xitoy xalq Respublikasi Bank va sug'urta faoliyatini nazorat qilish davlat qo'mitasi rahbari Go Shutsin bu bo'yicha ma'lumot bergan. U brifingda xitoy hukumati Rossiya bilan “normal savdo-iqtisodiy va moliyaviy almashinuvlarni” davom ettirish niyatida ekanini aytgan.
“Moliyaviy sanktsiyalarni, ayniqsa, bir tomonlama joriy qilingan sanktsiyalarni ma'qullamaymiz. Bunday sanktsiyalarga qo'shilmaymiz”, — degan xitoy rasmiysi.
Ma'lumot o'rnida, avvalroq xitoy Rossiyani SWIFT’dan uzishni qo'llab-quvvatlamagan, “Bloomberg” esa xitoy G'arb sanktsiyalari tufayli Rossiya neftini xarid qilishni vaqtincha to'xtatganini xabar qilgan. Evropa Ittifoqi Rossiyaning 7 ta bankini SWIFT’dan uzgan.